KALAT'A MOSE &ABOSO NI BELABE NA 

BEBOTEDI 



Wekabe la wase 

10 bebotedi Loba a weki mgn na 
wase. 2 Nde wase e ta nuba, e be 
pe na worn. Mwititi mu ta mu kudu- 
mane wase; nde MudI ma Loba mu ta 
mu sanjame omgn a madiba. 

3 Na Loba a kwala na: Esele mwenen 
mu be! Na mwenen mu timba be. 
4 Nde Loba a ta ene na mwenen mwe 
bwam. Na Loba aba mwenen na mwi- 
titi. 5 Na Loba a bele mwenen na 
mwese, mwititi pe na bulu. 'Wa nde 
ebiamu e timbing be, na idiba pe ; buna 
baboso bo. 

6 Na Loba a kwala na : Esele dibobe di 
be oteten ibane ya madiba, jabe madiba. 
7~Na Loba a weka dibobe la mgn, aba 
madiba me owas'a dibobe na madiba me 
omgn a dibobe. Na mo e be nika. 
8 Na Loba a bele dibobe na mgn. 'Wa 
nde ebiamu e timbino be, na idiba pe: 
buna bo londe miba bo. 

9 Na Loba a kwala na: Esele madiba 
me owas'a mgn ma kgtgme wuma iwg, 
na minangadu myanji mi buse. Na mo 
e be nika. io Na.Loba a bele minan- 
gadu myanji na mundi, madiba ma 
kototn pe na munja. Na Loba ene na 
nika ne bwam. 

ii Na Loba a kwala na: Esele mundi 
mu pumele bewudu na mbota i mabole 
mbolako na myele mi maye bepuma o 
wase kaponda nai te bena oteten ao nde 
mbolako ao yeng. Na mg e be nika. 
12 Na mundi mu pumele bewudu na 
mbota i mabole mbolako kaponda nai te 
na myele mi maye bepuma bena oteten 
ao nde mbolako ao yeng kaponda nai te. 
Na Loba ene na nika ne bwam. 13 'Wa 
nde ebiamu e timbino be, na idiba pe: 
buna bo londe milalo bo. 

14 Na Loba a kwala na: Esele be- 
trukan be be o dibobe la mgn o jaba 
mwese na bulu, na be be ka byemban 
o lee midiyo ma ponda, mina na mbu, 
15 na be be ka betrukari o dibobe la mgn 



o bola mwenen o wase. Na mg e be 
nika. 16 Na Loba a weka betrukan 
bendene beba: endene o janea mwese, 
esadi pe o janea bulu; a weka pe na 
ngengeti. 17 Na Loba a tese mg o di- 
bobe la mgn o bola mwenen o wase, 
18 o janea mwese na bulu na o jaba 
mwenen na mwititi. Na Loba ene na 
nika ne bwam. 19 'Wa nde ebiamu e 
timbino be, na idiba pe: buna bo londe 
minei bo. 

20 Na Loba a kwala na : Esele madiba 
ma londe na bewekedi be ben longe, 
longn pe lo pumwe o mgn owas'a dibobe. 
21 Na Loba a weka nam 'a madiba in- 
dene na bewekedi ba longe bese be 
matuse nolo bena be londi o madiba na 
pum kaponda nai te na longn la mapu- 
pulan lese kaponda nai te. Na Loba ene 
na nika ne bwam. 22 Na Loba a namse 
mg, a kwala na : Bing be yadi, lo tgnde, 
lo londe o madiba ma munja ; longn pe 
lo tgnde o wase. 23 'Wa nde ebiamu 
e timbing be, na idiba pe : buna bo londe 
mitanu bo. 

24 Na Loba a kwala na: Esele wase 
e busise bewekedi be ben longe kaponda 
nai te: byembe, nama i monge manolo 
wase na ham* eyidi kaponda nai te. Na 
mg e be nika. 25 Na Loba a weka 
nam 'eyidi kaponda nai te, na byembe pe 
kaponda nai te na nama yese i monge 
manolo wase kaponda nai te. Na Loba 
ene na nika ne bwam. 

Wekab§ la moto 

26 Na Loba a kwala na : Esele biso di 
weke moto kaponda jenene lasu, a be 
bowan na biso; a bene janea omgn a 
su'a madiba na longn la mgn na byembe 
na omgn a wase nese na nama yese i 
mgnge manolo wase. 27 Na Loba a 
weka moto o bowan bao, kaponda bowan 
ba Loba nde a wekino mg ; a weki babg 
mome na muto. 28 Na Loba a namse 
babg, mg na babg na : Bing be yadi, lo 
tgnde, lo londise wase, lo sibise pe mg 



BEBOTEDI1, 2, 3 



o was 'arm; lo bene jane a omon a sir a 
madiba na omon a lonon la mon na 
omon a hama yese i matuse nolo o wase. 

29 Na Loba a kwala na: Ombwa, na 
boli bino mbota yese i mabole mbolako 
yena ye o wase nese na myele myese mi 
maye bepuma bena oteten ao nde mbo- 
lako yeno; man nde me bino da. 
30 Nde nam'eyidi yese na lonon la mon 
lese na mese ma mgnge manolo o wase, 
mese ma ben mudi ma longe oteten ao, 
na boli mo bewudu ba pena bese ka da. 
Na mo e be nika. 

31 Na Loba ombwa mambo mese a we- 
kino, nde ombwa, ma ta bwam bwambi. 
'Wa nde ebiamu e timbino be, na idiba 
pe : buna bo londe mutoba bo. 



2 Nika so nde mon na wase ba boleno 
wekabe na mamuti mao mese. 2 6 
buna bo londe samba na Loba a domse 
ebol'ao a bolino; na mo a wumse o 
buna bo londe samba onorebol'ao yese 
a bolino. 3 Na Loba a namse buna bo 
londe samba, a sangise mo ; ebanja oten 
nde a wumseno onoT ebol'ao yese a weki- 
no, a domseno pe. 

Monda ma Eden 

4 Bebotedi ba mon na wase, kana ba 
wekabeno, be nde ninka : Ponda Yehova 
Loba a wekino mon na wase, 5 ke to 
dibunje l'ebongo di si busi o wase, ke 
to bewudu pe be si pumedi; ebanja 
Yehova Loba a si ta a mayolise mbua 
o wase, to moto pe a si ta o sa mina- 
ngadu; 6 nde mba e ta e busa o wase, 
e sopise mon a mihangadu nese. 7 Na 
Yehova Loba a weka moto na miria- 
ngadu a nongino o wase, a wungea mudi 
ma longe o njongo ao ya mpemba, na 
moto a timba mudi ma longe. 

8 Na Yehova Loba a pongo monda la 
jedu o Eden, na mo a jese moto a wekino 
oten. 9 Na Yehova Loba a pumele nai 
na nai a myele o minangadu, i ta i dolo 
o j ombwa, bepuma bao pe bwam o da, 
bwele ba longe pe oteten a monda na 
bwele ba dibie la bwam na la bobe. 
10 Nde mopi mu ta mu busa o Eden o 
sopise monda, na mo mwabane myopi 
mine! oten. 11 Maboso dina lao na 
Pison; mo nde mu dingele ekombo a 
Havila yese, wuma gol neno; 12 gol a 
y 'ekombo ne bwam; oten pe nde iban 
Bedolak na dale la tiki Soham beno. 



13 Mopi mu londe miba dina lao na 
Gihon; mo nde mu dingele ekombo a 
Kus. 14 Mopi mu londe milalo dina lao 
na Hidekel; mo nde mu monde o jedu 
la Asiria. Mopi mu londe minei dina 
lao na Eufrat. 

15 Na Yehova Loba a nongo moto, a 
jese mo o monda ma Eden o pongo mo 
na tata mo. 16 Na Yehova Loba ariea 
moto, a kwala na: We wonja o da be- 
puma ba myele myese mye o monda; 
17 nde ba bwele ba dibie la bwam na la 
bobe o si da mo : ebanja buna madano 
mo o mawo. 

Tesebe la diba 
18 Na Yehova Loba a kwala na: E 
titi bwam na moto a be musoloki; na 
mawekea mo mongwanedi nena nanga- 
men mo. 19 Na Yehova Loba a wekane 
nam'eyidi yese na lonon la mon lese 
minangadu, a wanea mo moto o jene 
neni eno na a bola mo mina; nd to 
njika dina moto a mabolano eweked'a 
longe te, mo nde di mabe dina lao. 
20 Na moto a posea byembe bese mina 
na lonon la mon lese na nam'eyidi yese; 
nde onola moto a si soi mongwanedi 
nangamen mo. 21 Na Yehova Loba a 
bola na iyo yaleye moto na ngina, na 
mo a ko iyo na turn; na mo a nongo 
mbanj'ao po, a diba pe wa wuma 
n'eyobo. 22 Na Yehova Loba a weka 
muto na mbanja a nongino o noPa moto, 
na mo a wanea moto mo. 23 Na moto 
a kwala na: Nun so nde e ewes'a be- 
wese bam n'eyobo a eyobo am ; a mabe- 
labe nde na muto, ebanja a nongobe 
nde o noi'a moto. 

24 Onola nika moto a mende dia sango 
na nango, a tingame na munj 'ao ; nde 
ba mende nde be eyobo ewo. 

25 Nde babo babane ba ta nde musa- 
mba, moto na munj'ao, nde ba si ta ba 
bwane nika ison. 

Kg la bobe 

3 Nde nama-bwaba e ta misomba buka 
nam'eyidi yese yena Yehova Loba a 
wekino. Na mo e kwalane muto na: 
Obwa, Loba a kwali na mbafe na : Lo si 
da nai a myele yese ye o monda e? 
2 Na muto alabe hama-bwaba na: Je 
wonja o da bepuma ba nai a myele ma 
monda yese; 3 nde onola bepuma ba 
bwele bo tern oteten a monda, Loba a 
kwali na: Bino lo si da mo, lo si tapa 



